Document ID: 31991R1634

ΚΑΝΟΝΙΣΜΟΣ ( ΕΟΚ ) αριθ . 1634/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την τροποποίηση του καθεστώτος αγορών στην παρέμβαση για το βούτυρο και το αποκορυφωμένο γάλα σε σκόνη που προβλέπει ο κανονισμός ( ΕΟΚ ) αριθ . 777/87
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1630/91 ( 2 ), και ιδίως το άρθρο 7α παράγραφος 1 πρώτο εδάφιο,
την πρόταση της Επιτροπής ( 3 ),
Εκτιμώντας :
ότι το άρθρο 7α του κανονισμού ( ΕΟΚ ) αριθ . 804/68 δίνει στην Επιτροπή τη δυνατότητα να τροποποιήσει, μέχρι το τέλος της ογδόης δωδεκάμηνης περιόδου εφαρμογής του καθεστώτος συμπληρωματικής εισφοράς που αναφέρεται στο άρθρο 5γ του εν λόγω κανονισμού, το καθεστώς παρέμβασης του βουτύρου και του αποκορυφωμένου γάλακτος σε σκόνη με βάση κριτήρια που θεσπίζει το Συμβούλιο -
ότι, δυνάμει του κανονισμού ( ΕΟΚ ) αριθ . 777/87 ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 5 ), καθορίστηκε υπό ποιες συνθήκες είναι δυνατόν να αναστέλλονται και στη συνέχεια να επαναφέρονται οι αγορές βουτύρου και αποκορυφωμένου γάλακτος σε σκόνη και, σε περίπτωση αναστολής, τα εναλλακτικά μέτρα που είναι δυνατόν να λαμβάνονται -
ότι, όπως αποδεικνύεται από την αποκτηθείσα εμπειρία, οι όροι υπό τους οποίους είναι δυνατή η επαναφορά της μόνιμης παρέμβασης για το βούτυρο στο ούτως θεσπισθέν καθεστώς μπορούν να δημιουργήσουν ουσιαστικές δυσκολίες όσον αφορά τη διαχείριση της αγοράς, και ότι το εν λόγω καθεστώς δεν επιτρέπει εξάλλου την επιθυμητή επίτευξη των στόχων που επιδιώκονται όσον αφορά τη ρύθμιση της αγοράς - ότι, κατά συνέπεια, πρέπει, αφενός, να μην υποχρεούται πλέον η Επιτροπή να επαναφέρει, υπό ορισμένες συνθήκες, το καθεστώς μόνιμης παρέμβασης και, αφετέρου, να ρυθμιστούν εκ νέου οι όροι υπό τους οποίους πραγματοποιούνται ή όχι οι αγορές στην παρέμβαση με δημοπρασία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Ο κανονισμός ( ΕΟΚ ) αριθ . 777/87 τροποποιείται ως εξής :
1 . Στο άρθρο 1, οι παράγραφοι 3 και 4 αντικαθίστανται από τις ακόλουθες παραγράφους :
"3 . Εάν η εφαρμογή της παραγράφου 1 οδηγήσει σε πτώση των τιμών της αγοράς για το βούτυρο έτσι ώστε, σε ένα ή περισσότερα κράτη μέλη, αυτές οι τιμές να ευρίσκονται σε επίπεδο χαμηλότερο του 92 % της τιμής παρέμβασης κατά τη διάρκεια μιας αντιπροσωπευτικής περιόδου, οι αγορές από τους οργανισμούς παρέμβασης πραγματοποιούνται, στο ή στα κράτη μέλη αυτά, στα πλαίσια δημοπρασίας που ανοίγει με βάση συγγραφή υποχρεώσεων που θα καθοριστεί. Αμέσως μόλις οι τιμές της αγοράς ευρεθούν, στο ή στα κράτη μέλη αυτά, σε επίπεδο ίσο ή ανώτερο του 92 % της τιμής παρέμβασης κατά τη διάρκεια αντιπροσωπευτικής περιόδου, αναστέλλονται οι αγορές με δημοπρασία . Η τιμή αγοράς που καθορίζει η Επιτροπή δεν θα είναι μικρότερη από το 90 % της τιμής παρέμβασης .
4 . Σε περίπτωση εφαρμογής της παραγράφου 2, οι αγορές από τους οργανισμούς παρέμβασης μπορούν να πραγματοποιούνται στα πλαίσια μόνιμης δημοπρασίας που ανοίγει με βάση συγγραφή υποχρεώσεων που θα καθοριστεί .
5 . Σε περίπτωση εφαρμογής των παραγράφων 3 ή 4:
α ) μπορούν να τίθενται σε εφαρμογή άλλα μέτρα προκειμένου να διαφυλαχθεί η σταθερότητα των αγορών, και ιδίως προκειμένου να αποφευχθούν απρόβλεπτες μεταβολές των τιμών -
β )
λαμβάνεται υπόψη η κατάσταση που δημιουργείται από την ύπαρξη στην Ισπανία και την Πορτογαλία ενός επιπέδου τιμών διαφορετικού από το επίπεδο των κοινών τιμών ."
2 . Στο άρθρο 2, οι όροι "μέχρι το τέλος της όγδοης δωδεκάμηνης περιόδου εφαρμογής του καθεστώτος" αντικαθιστανται από τους όρους "μέχρι το τέλος του καθεστώτος ."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της γαλακτοκομικής περιόδου 1991/92 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 13 Ιουνίου 1991 .

Labels: 3
17